ASSESSJAR F'AMBJENTI INKLUŻIVI MT Assessjar għat-Tgħallim u Studenti bi Ħtiġijiet Edukattivi Speċjali L-għan ta' dan id-dokument huwa li jipprovdi sinteżi tas-suġġetti ewlenin li ħarġu mill-proġett tal-Assessjar tal-Agency f'Ambjenti Inklużivi f'dak li jirrigwardja l-kunċett tal-Assessjar għat-Tgħallim lil Studenti bi Ħtiġijiet ta' Edukazzjoni Speċjali (SEN – Special Educational Needs). Wieħed mill-aspetti ewlenin ta' assessjar inklużiv fil-prattika, li ħareġ minn diskussjonijiet kontinwi ma' Esperti tal-Proġett kien il-kunċett tal-Assessjar għat-Tagħlim. Wieħed jista' jsib referenzi għal dan il-kunċett fil-biċċa l-kbira tar-Rapporti tal-Pajjiżi, hekk magħrufa bħala Country Reports, fuq sistemi ta' assessjar nazzjonali (www.european-agency.org/site/themes/assessment/ index.shtml). F'dawn ir-Rapporti tal-Pajjiżi, l-Assessjar għat-Tgħallim jista' jidher bħala tip 'kwalitattiv' ta' proċeduri ta' assessjar. Dan it-tip ta' assessjar – li nirreferu għalih bħala assessjar 'formattiv' jew 'kontinwu' – bħala regola jsir fil-klassijiet minn għalliema tal-klassi jew professjonisti li jaħdmu mal-għalliem/a tal-klassi. Dan it-tip ta' assessjar huwa wieħed dwar proċeduri ta' assessjar li l-għalliema għandhom jieħdu fit-tagħlim u l-iggwidar fejn jidħol l-ippjanar tat-tagħlim. Bħala xogħol ewlieni fit-tieni fażi tal-proġett tal-Agency, ittieħdet deċiżjoni biex il-kunċett tal-Assessjar għat-Tgħallim jiġi esplorat aktar fil-fond u kif dan jista' jiġi applikat għall-assessjar f'ambjenti inklużivi. Hawnhekk saru żewġ attivitajiet: - Tiftix dwar il-letteratura diġà eżistenti. Din kienet tiftixa qasira ta' materjal bil-lingwa Ingliża (jekk jogħġbok ara l-lista ta' referenza fl-aħħar ta' dan id-dokument); - Diskussjonijiet mal-Esperti kollha tal-Proġett. L-informazzjoni miġbura mill-ewwel tiftix dwar il-letteratura eżistenti kienet ippreżentata mill-Esperti tal-Proġett bħala stimulu għad-diskussjoni tagħhom. Dan wassal lill-Esperti biex jirriflettu dwar id-differenzi bejn Assessjar għat-Tgħallim (formattiv, assessjar kontinwu) u Assessjar tat-Tagħlim (assessjar summattiv) bl-użu ta' dawn il-parametri: PARAMETRI ASSESSJAR GĦAT-TGĦALLIM ASSESSJAR TAT-TAGĦLIM Għan Jgħin biex wieħed jiitgħallem Kontabilità (marbuta ma' standards imfassla minn qabel) Miri Iservi ta' għarfien biex wieħed jagħraf kif jgħallem u kif jitgħallem Jiffoka fuq titjib Jiżviluppa l-ħiliet tar-riflessjoni tal-istudenti Ġbir ta' informazzjoni dwar dak li jkun inkiseb (rekord tal-marki) Tqabbil ma' miri li jkunu mfassla minn qabel Iffukar fuq fejn wieħed ikun wasal www.european-agency.org 1 'Atturi' ASSESSJAR GĦAT-TGĦALLIM ASSESSJAR TAT-TAGĦLIM Għalliema, Studenti, Ġenituri, Ħbieb Għalliema Professjonijiet oħra fl-iskola Prattikanti esterni Meta Kontinwu Għodod Diskussjonijiet, osservazzjonijiet, assessjar Testi, iddrilljar, iggradar, immarkjar, mill-individwu nnifsu/ha, assessjar minn ikkwestjonjar, osservazzjoni sħab l-individwu, dibattiti tal-għalliem/a, kumment-biss, djalogu, ikkwestjonjar, feedback, l-ebda ggradar (no-grading), portafolio, pjan edukattiv individwali PARAMETRI Fi żminijiet fissi u lesti minn qabel Addattat minn Harlen (2007a) Id-differenza ewlenija bejn Assessjar għat-Tgħallim u Assessjar tat-Tagħlim tista' tintqies bħala l-għan li għalih l-għalliema u professjonisti oħra jiġbru evidenza għat-tgħallim. Għalkemm xi għodod jistgħu jkunu l-istess (eż. ikkwestjonjar) l-aspetti ewlenin li joħorġu mill-feedback li jipprovdu l-Esperti tal-Proġett jindikaw li huwa neċessarju li wieħed iżomm f'moħħu li: - L-Assessjar għat-Tgħallim għandu l-għan li jtejjeb it-tagħlim; Assessjar għat-Tagħlim għandu l-għan li jassigura kontabiltà (tal-iskejjel u l-għalliema). - L-Assessjar għat-Tgħallim jesplora l-potenzjal għat-tagħlim u jindika li l-pass li jmiss li jittieħed biex jippromwovi t-tagħlim u jiffoka fuq id-dinamika tat-tagħlim u t-tgħallim); Assessjar għat-Tgħallim juri dak li jkun diġà nkiseb, ġie miftakar u assorbit. Fl-istess ħin jagħti ritratt tal-qagħda tal-istudent/a. - L-'atturi' involuti fl-Assessjar għat-Tgħallim ikunu kapaċi joffru nebħ dwar il-progress li l-istudent/a jkun laħaq u kif l-iskola għenet biex intlaħaq dan il-progress. Hawnhekk ta' min jgħid li l-atturi involuti fl-Assessjar għat-Tgħallim jinkludu professjonisti li huma esterni għas-sitwazzjoni tal-iskola (eż. inspekters). Dawn jistgħu jintalbu biex jagħtu ritratt ta' skola, fis-sens li jiddeskrivuha f'xi mumenti partikolari tagħha. Madankollu jista' jiġri li huma mhux dejjem ikunu jafu l-ħajja u l-kuntesti tal-iskola, b'dettall biżżejjed biex ikun f'qagħda li jipprovdu nebħ dwar it-tgħallim tal-istudenti. Assessjar għat-Tgħallim u l-iStudenti bl-SEN? Il-kunċett li permezz tiegħu wieħed jipprovdi feedback għall-istudenti dwar it-tgħallim tagħhom huwa l-element kruċjali biex wieħed jifhem id-differenza potenzjali bejn l-użu tat-terminu Assessjar għat-Tgħallim mill-edukaturi b'mod ġenerali – kif bħala regola jintuża fil-proġett tal-Country Reports – u l-użu tat-terminu f'kuntest ta' riċerka. Fuq kollox, l-Assessjar għat-Tgħallim għandu l-għan li jiġbor evidenza dwar it-tagħlim, li tintuża, biex wieħed jaddatta t-tagħlim u l-passi sussegwenti li 2 www.european-agency.org jkollhom jittieħdu fit-tgħallim. L-evidenza dwar it-tgħallim hija kruċjali għax din tindika jekk kienx hemm ċaqliq (jew le) fil-progress tat-tgħallim tal-istudent u possibilment anke fil-proċessi tat-tgħallim. Fuq il-bażi ta' evidenza bħal din, l-għalliema jkunu jistgħu jifformulaw miri/għanijiet u jkunu kapaċi jipprovdu lill-istudenti bil-feedback dwar it-tgħallim (Sara Hattie and Timperly, 2007). B'hekk ikunu f'qagħda li jindikaw b'mod ċar lill-istudent/a mhux biss dak li jkun tgħallem/et, imma anke jagħtihom informazzjoni fuq kif wieħed seta' tgħallmu u kif wieħed l-aħjar għandu jitgħallem fil-futur. Il-feedback ipprovdut waqt l-Assessjar għat-Tgħallim jikkontribwixxi għar-riflessjoni tal-istudenti fuq it-tgħallim tagħhom. Fost il-letteratura ta' riċerka għal din l-investigazzjoni, l-Assessjar għat-Tgħallim ħafna drabi jiġi deskritt bħala li jinvolvi din il-forma ta' riflessjoni, jew b'mod aktar speċifiku, bħala mod li permezz tiegħu l-istudenti jirriflettu fuq it-tgħallim tagħhom hekk kif jidħlu b'mod attiv f'dik li tissejjaħ feedback loop interattiva mal-għalliema tagħhom. L-għan essenzjali biex wieħed iħaddem din il-feedback loop fl-Assessjar għat-Tgħallim huwa li jippromwovi l-meta-konjizzjoni tal-istudenti; jiġifieri x'jifhmu huma nfushom mhux biss dwar dak li jitgħallmu, imma kif jitgħallmu u kif jistgħu jitgħallmu fl-aħjar mod. Dan ġie ppreżentat b'mod ċar mill-Grupp tar-Riforma tal-Assessjar (2002) li ddeskriva l-Assessjar għat-Tgħallim bħala: ... il-proċess li bih wieħed ifittex u jinterpreta evidenza għall-użu ta' min ikun qiegħed jitgħallem u l-għalliema tagħhom biex dawn jiddeċiedu fejn it-tgħallimin (dawk li jkunu qegħdin jitgħallmu) jinsabu fit-tagħlim tagħhom, fejn jinħtieġ li jmorru, u kif ikun l-aħjar li jaslu hemm. (Il-Grupp għar-Riforma tal-Assessjar, p.2) L-Assessjar għat-Tgħallim, f'dan il-kuntest imsejjes fuq ir-riċerka, jinvolvi aspetti ta' riflessjoni u assessjar tal-individwu nnifsu dwaru nnifsu. Fl-istess ħin dan l-eżerċizzju jgħin biex l-individwu jiżviluppa lilu nnifsu fil-mod kif isir it-tgħallim u kif dan jista' jiġi żviluppat aktar. Dan huwa ta' relevanza partikolari għax l-Assessjar għat-Tgħallim jenfasizza l-assessjar bħala proċess ta' meta-konjizzjoni (ara per eżempju n-nozzjoni ta' Assessjar bħala Tagħlim fil-Western and Northern Canadian Protocol For Collaboration in Educationi, 2006). Dawn in-nozzjonijiet, madankollu, huma dejjem il-fowkus ewlieni meta l-kunċett ta' Assessjar għat-Tgħallim jintuża b'mod aktar ġenerali (jiġifieri bħal fil-proġett tal-Country Reports). Meijer (2003) jissuġġerixxi li dak li huwa tajjeb għall-istudenti bi ħtiġijiet ta' edukazzjoni speċjali huwa tajjeb ukoll għall-istudenti kollha. Ta' min jgħid ukoll li din il-massima hija waħda li kienet ikkunsidrata fil-proġett kollu tal-Assessjar tal-Agency. Madankollu, meta wieħed jikkunsidra l-kunċett ta' Assessjar għat-Tgħallim, li kien riżultat ta' riċerka, wieħed għandu jżomm f'moħħu li x-xogħol sar ma' studenti mingħajr SEN. Fix-xogħol ta' riċerka ta' Assessjar għat-Tgħallim li ġie kkunsidrat fil-letteratura (Lynn u et al., 1997; www.european-agency.org 3 Black and Wiliam, 1998), ftit li xejn ingħataw importanza aspetti ta' assessjar fejn jidħlu studenti bl-SEN. Konsegwenza ta' dan, ittieħdet deċiżjoni biex b'mod attiv wieħed jesplora, fi ħdan l-Agency tal-Proġett tal-Assessjar, ir-relevanza tal-kunċett ta' Assessjar għat-Tgħallim imsejjes fuq ir-riċerka għat-tgħallim ta' studenti bl-SEN. Barra minn hekk jiġu esplorati wkoll l- implikazzjonijiet possibbli għall-proċeduri tal-assessjar użati minn għalliema, maniġers ta' skejjel, ġenituri u anke l-istudenti nfushom. Fil-proġett tal-Agency tal-Assessjar, għalhekk, il-mistoqsija ċentrali ħarġet bħala li dak li huwa tajjeb għal ħafna studenti tajjeb ukoll għal studenti bl-SEN? Id-diskussjoni ma' esperti tal-proġett, essenzjalment esplorat jekk il-kunċett ta' riċerka ta' Assessjar għat-Tgħallim kienx validu għal studenti bl-SEN. L-esperti ddibattew żewġ oqsma ewlenin: 1. L-Assessjar għat-Tgħallim ifisser l-istess għal studenti li għandhom jew m'għandhomx SEN? Hawnhekk japplikaw l-istess prinċipji? 2. Hemm differenzi fl-użu ta' Assessjar għat-Tgħallim għal studenti li għandhom jew m'għandhomx SEN? Jekk inhu hekk x'inhuma dawn id-differenzi għal studenti, għalliema, maniġers ta' skejjel u prattika edukattiva? Assessjar għat-Tgħallim – kunċett relevanti L-aspett ewlieni li ħareġ mid-diskussjonijiet tal-Esperti tal-Proġett huwa l-qbil li l-Assessjar għat-Tgħallim huwa element sinifikanti biex ikun hemm tagħlim u fl-istess ħin li wieħed jitgħallem biex jgħallem b'suċċess lill-istudenti, inklużi dawk bl-SEN. Fl-essenza tagħha, il-mistoqsija kritika li wieħed għandu jistaqsi mhijiex jekk l-Assessjar għat-Tgħallim jistax jiġi applikat għall-istudenti bi ħtiġijiet speċjali, imma aktar kif dan jista' jiġi applikat. Madankollu, l-esperti tal-proġett ma setgħux ukoll ma jistaqsux, din id-darba b'daqsxejn tħassib mhux ħażin, fejn jidħol l-Assessjar għat-Tgħallim fir-rigward ta' studenti li jkollhom ħtiġijiet ta' natura severa ħafna. Dan jgħodd b'mod partikolari, fil-mod kif wieħed jista' jinvolvi studenti li jkollhom diffikultajiet ta' tagħlim, multipli u profondi, fil-feedback loop. Madankollu, ir-riflessjonijiet tal-esperti tal-proġett fuq din id-diffikultà potenzjali tista' tinġabar kif ġej: ... studenti li jkollhom diffikultajiet profondi m'għandhomx bżonn sistemi ta' assessjar differenti, imma metodi/għodod ta' assessjar differenti biss. 4 www.european-agency.org Assessjar għat-Tgħallim – metodi u għodod Ta' min iżid li fejn jidħlu għodod għal Assessjar għal Tgħallim, l-Esperti tal-Proġett kellhom feedback li jindika li ħafna Assessjar għal aproċji ta' Tagħlim (bħal osservazzjonijiet individwalizzati, portfolios u djarji) kienu użati b'mod estensiv f'ambjenti ta' edukazzjoni bi ħtiġijiet speċjali għal żmien konsiderevoli. F'dak li għandu x'jaqsam ma' metodi u għodod potenzjali oħra huwa importanti li wieħed jagħraf il-fatt li fl-Assessjar għat-Tgħallim jistgħu jintużaw il-metodi u l-għodod li jintużaw mal-SEN sakemm dawn ikunu modifikati u aġġustati biex ilaħħqu mal-ħtiġijiet tal-istudent/a individwali. L-osservazzjoni tal-għalliema tqieset mill-Esperti tal-Proġett bħala metodu ewlieni kif wieħed jista' jiġbor informazzjoni għall-Assessjar għat-Tgħallim. Dan l-aproċju jidher bħala partikolarment relevanti għall-istudenti bl-SEN għaliex jista' jkun l-uniku metodu li wieħed jista' jkollu biex jiġbor tagħrif dwar it-tgħallim tal-istudenti li jużaw forom ta' komunikazzjoni, li jistgħu jkunu fost ħwejjeġ oħra, ta' natura pri-verbali. Madankollu, l-Esperti tal-Proġett isostnu li l-għalliema għandhom bżonn jingħataw aktar iggwidar mill-ispeċjalisti biex itejbu l-ħiliet tagħhom fl-osservazzjoni. B'mod speċifiku, l-esperti tal-proġett indikaw li aktar iggwidar għandu jingħata biex jiġu żviluppati aktar metodi ta' osservar ta' studenti bl-SEN. Xi suġġerimenti inkludew l-użu ta' videos bħala għodod li jgħinu biex tinġabar evidenza ta' tgħallim għall-istudenti b'diffikultajiet profondi f'dan il-qasam. Din l-evidenza, min-naħa tagħha għandha tipprovdi lill-għalliema bl-aħjar opportunitajiet biex jirriflettu fuq l-assessjar u jiddiskutu l-evidenza mal-kollegi tagħhom. L-ikkwestjonjar ħafna drabi huwa parti integrali mill-interazzjoni bejn għalliem/a u student/a li jseħħ fl-Assessjar għat-Tgħallim fil-feedback loop. Esperti tal-Proġett indikaw li, li wieħed jgħaddi minn proċess ta' kwestjonjar, studenti bl-SEN huwa mhux biss possibbli u neċessarju, imma: ... jekk il-mistoqsijiet ikunu magħmula b'tali mod li jagħtu ċans lill-istudenti ikollhom biżżejjed żmien biex iwieġbu (il-famuż 'wait time') ... kif ukoll jekk l-istudenti jiġu offruti biżżejjed stimoli li permezz tagħhom il-mistoqsija titqarreb aktar lejhom ... ngħidu aħna permezz ta' stimuli viżwali aktar milli stimuli verbali, kif ukoll permezz ta' modi differenzjati ta' kif ikunu jistgħu jwieġbu, ngħidu aħna permezz tal-kuntatt bl-għajnejn ... dan jgħin ħafna fit-tgħallim. Barra minn hekk, l-Esperti tal-Proġett indikaw ukoll li l-portfolio – jekk megħjun b'tagħrif ieħor, ngħidu aħna l-IEP tal-istudent/a jew il-programmi terapewtiċi speċjalisti – jistgħu jkunu għoddod għal djalogu ma' professjonisti u ġenituri. Fl-aħħar, l-Esperti tal-Proġett esprimew l-opinjoni tagħhom li approċji li www.european-agency.org 5 jinkoraġġixxu l-assessjar li wieħed jagħmel lilu innifsu/ha, b'mod speċjali fejn tidħol ir-riflessjoni, iservu bħala għodod fl-Assessjar għat-Tgħallim. Huwa importanti madankollu li dawn jiġu addattati b'mod adekwat biex jilħqu l-ħtiġijiet individwali tal-istudenti. Tisħiħ ta' dan it-tip fl-assessjar jitqies bħala l-għan kruċjali għal studenti b'diffikultajiet severi ta' tagħlim. Dan jgħodd b'mod speċjali f'dawk il-każijiet meta l-għanijiet personali tat-tgħallim ikunu jinħtieġu indipendenza u awtonomija fl-istess ħin. Dawn il-kompetenzi huma ħiliet fundamentali li huma megħjuna mill-iżvilupp ta' riflessjoni dwar l-individwu nnifsu/ha. Barra minn hekk huma wkoll ħiliet meta-konjittivi (Porter et al., 2000). Assessjar għat-Tgħallim – implikazzjoni għall-maniġers tal-iskejjel L-Esperti tal-Proġett kollha qablu fuq l-importanza tar-rwol li għandhom il-maniġers tal-iskola biex joħolqu l-opportunitajiet għall-għalliema biex jiddiskutu u jirriflettu fuq aspetti ta' assessjar, u għall-ġenituri biex jieħdu sehem fil-proċess ta' assessjar għat-tfal tagħhom. Hemm ħtieġa ta': ... kapijiet u maniġers li għandhom ir-rwol ta' kapijiet deputati tal-iskejjel (biex) jimmonitoraw l-ippjanar u l-assessjar ... aktar djarji tad-dar/l-iskola, studji ta' iċċettjar informali, telefonati. Il-maniġers tal-iskola huma 'atturi' ewlenin fl-iżvilupp ta' ethos organizzazzjonali li jagħraf l-involviment tal-istudenti bħala fundamentali (Porter, Roberstson u Hayhoe, 2000). Mingħajr rispett għax-xewqat tal-istudenti, u filosofija ġenerali tal-iskola li ssostni l-parteċipazzjoni tal-istudent, l-Assessjar għat-Tgħallim ma jkollux wisq ċans li jiżviluppa. Fuq kollox, fejn jidħlu l-maniġers tal-iskejjel, l-Esperti tal-Proġetti minn pajjiżi differenti tal-Agency indikaw li hemm ħtieġa kbira għalihom li jipprovdu lill-għalliema kollha b'aktar ħin formali biex jirriflettu fuq l-użu tagħhom tal-assessjar biex b'hekk ikunu jistgħu jieħdu sehem b'aktar suċċess fl-Assessjar tal-proċessi għat-Tgħallim mal-istudenti. Konklużjonijiet Il-kontribuzzjonijiet kollha mill-proġetti tal-esperti kienu unanimi: il-kunċett tal-Assessjar għat-Tgħallim kif inhuwa mifhum bħalissa mill-pajjiżi, imma – l-aktar importanti għal dan id-dibattitu – kif ukoll kif deskritt fil-letteratura tar-riċerka jgħodd ukoll għall-istudenti kollha: inklużi dawk bl-SEN. Mid-diskussjonijiet li nżammu mill-Esperti tal-Proġett, din il-propożizzjoni tista' tiġi żviluppata aktar: Assessjar għat-Tgħallim jikkonċerna lill-istudenti kollha u minn perspettiva inklużiva m'għandux ikun hemm ħtieġa li wieħed jiddifferenzja bejn studenti li jkollhom jew ma jkollhomx SEN. Għall-kuntrarju wieħed għandu jiddifferenzja l-prattika fil-klassi biex jintlaħqu l-ħtiġijiet tal-istudenti. Meħuda f'dan id-dawl wieħed jista' jasal għal erba' punti ewlenin: 6 www.european-agency.org 1. L-istess prinċipji ta' Assessjar għat-Tgħallim japplika għall-istudenti li jkollhom jew ma jkollhomx SEN. 2. L-unika differenza fl-Assessjar għat-Tgħallim bejn studenti li jkollhom jew ma jkollhomx ħtiġijiet edukattivi speċjali hija essenzjalment fit-tip ta' għodod u ta' assessjar/metodi komunikattivi użati mill-għalliema. 3. L-uniku qasam ta' tħassib li għandu x'jaqsam mal-Assessjar għat-Tgħallim li jiġi applikat għal studenti bl-SEN għandu x'jaqsam man-nozzjoni ta' Assessjar għat-Tgħallim bħala għodda għar-riflessjoni tal-istudenti fuq it-tgħallim tagħhom (jiġifieri l-interazzjoni bejn l-istudent/a u l-għalliem/a fil-feedback loop). Għal studenti li jużaw forom alternattivi ta' komunikazzjoni dan il-proċess ta' feedback ma jistax jopera fil-mod 'tradizzjonali' tal-lingwa. F'dan il-każ jeħtieġ li jiġu esplorati u implimentati approċji aktar individwalizzati, għodod ġodda ta' assessjar u mezzi varji ta' interazzjoni bejn għalliema u studenti. Dan għandu jsir bil-għan li l-għalliema jkunu jistgħu jassessjaw kemm il-gosti tal-istudenti kif ukoll aspetti oħra. 4. Ħafna metodi u għodod tal-Assessjar għat-Tgħallim ġew żviluppati f'ambjenti ta' edukazzjoni bi ħtiġijiet speċjali u jistgħu jiġu trasferiti f'ambjenti mainstream biex l-edukazzjoni titjieb għall-istudenti kollha. Fil-qosor, l-Assessjar għat-Tgħallim jista' u għandu jiġi applikat għall-istudenti kollha, inklużi dawk bl-SEN, darba waħda li, it-tibdil u l-modifikazzjonijiet relevanti u neċessarji jsiru bil-għan li jiġi assigurat is-sehim sħiħ tal-istudent/a fil-proċess tal-assessjar. M'hemmx dubju li d-diskussjonijiet li għandhom x'jaqsmu mal-kunċett tal-Assessjar għat-Tgħallim fi ħdan l-Agency tal-Proġett tal-Assessjar, għadha kif tatna biss il-punt tat-tluq, fi kliem ieħor dak li bih nistgħu nibdew. M'hemmx dubju li fil-ġejjieni, hemm bżonn li jkun hemm eżami aktar dettalljat, kif ukoll aktar riċerka bir-reqqa f'dik li hija prattika, biex b'hekk l-istudenti bl-SEN ikunu jistgħu jintlaħqu dejjem aħjar. Huwa mistenni li r-riflessjonijiet mill-proġett tal-esperti, kif ukoll l-asserzjonijiet tagħhom dwar l-ħtieġa tal-kunċett li wieħed jgħin fil-proċessi tat-tgħallim tal-istudenti kollha għandu jkun preżenti fil-ħidma u d-deċiżjonijiet kollha li jittieħdu mill-policy makers edukazzjonali u l-prattikanti f'dawn l-oqsma fl-Ewropa kollha. Wieħed jista' jikseb test sħiħ ta' dan id-dokument, kif ukoll il-kwotazzjonijiet, direttament mill-Esperti tal-Proġett li għandhom x'jaqsmu mal-konklużjonjiet ewlenin ta' dan id-dokument minn: http://www.european-agency.org/site/themes/assessment/index.shtml www.european-agency.org 7 Referenzi Assessment Reform Group (1999) Assessment for Learning: Beyond the Black Box. Cambridge: University of Cambridge School of Education. Assessment Reform Group (2002) Assessment for Learning: 10 principles. Research-based principles to guide classroom practice. Nuffield Foundation: Electronic source available online at: http://www.qca.org.uk/libraryAssets/ media/4031_afl_principles.pdf (Last accessed November 2008). Black, P. and Wiliam, D. (1998) Inside the Black Box: Raising Standards through Classroom Assessment Phi Delta Kappan, 80, 139-148. Available online: http://www.pdkintl.org/kappan/kbla9810.htm (Last accessed July 2008). Black, P. and Wiliam, D. (2002) Inside the Black Box: Raising Standards through Classroom Assessment London: King's College. Harlen, W. (2007a) Assessment of Learning. London: Sage. Harlen, W. (2007b) The Quality of Learning: assessment alternatives for primary education. (Primary Review Research Survey 3/4). Cambridge: University of Cambridge. Hattie, J. & Timperly, H. (2007) The power of feedback. Review of Educational Research, Vol. 77, N.1, pp. 81-112. Lynn, S. F. and et al. (1997) 'Effects of task-focused goals on low-achieving students with and without learning disabilities' American Educational Research Journal, 34, 513-543. Meijer, C. J. W. (ed.) (2003) Inclusive Education and Classroom Practices. Middelfart: European Agency for Development in Special Needs Education. Porter, J., Robertson, C. and Hayhoe, H. (eds.) (2000) Classroom Assessment for Students with Learning Difficulties/Disabilities. Birmingham: Qualifications & Curriculum Authority. Wiliam, D. (2007) Assessment for learning: why, what and how. London: Institute of Education, University of London. Wiliam, D. and Leahy, S. (2007) 'A theoretical foundation for formative assessment'. In J. McMillan, H. (ed.) Formative Classroom Assessment: Theory into Practice (pp. 29-42). New York: Teachers College Press. Western and Northern Canadian Protocol for Collaboration in Education, (ed.) (2006) Rethinking Classroom Assessment with Purpose in Mind. Crown Right of the Government of Alberta, British Columbia, Manitoba, Northwest Territories, Nunavut, Saskatchewan, Yukon Territory: Western and Northern Canadian Protocol for Collaboration in Education. 8 www.european-agency.org